Държавен вестник, бр. 77, 2013 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  77
1. дирекция „Административно и информа­
ционно обслужване и подготовка за отбрана“;
2. дирекция „Бюджет и финанси“;
3. дирекция „Правно обслужване и общест­
вени поръчки“;
4. дирекция „Човешки ресурси и органи­
зационно развитие“;
5. дирекция „Връзки с обществеността“.“
5. Член 23 се изменя така:
„Чл. 23. Дирекция „Административно и 
информационно обслужване и подготовка за 
отбрана“:
1. организира, координира и осъществява 
дейностите по административното обслужване 
на физически и юридически лица чрез кана­
лите за достъп до обслужване, включително 
електронните административни услуги;
2. разработва, прилага, развива и коорди­
нира Системата за управление на качеството 
на министерството;
3. поддържа административния регистър 
по чл. 61, ал. 1 от Закона за администрацията 
в частта относно административните услуги;
4. осъществява деловодното обслужване, 
проследява движението чрез автоматизирана 
информационна система и експедирането на 
документите на администрацията;
5. извършва систематизиране и съхраняване 
на всички документи в хартиен и електронен 
вариант; организира експертизата, обработва­
нето и предаването на хартиените документи 
в Националния архивен фонд;
6. организира и координира работата със 
сътрудниците на министъра, заместник-ми­
нистрите, началника на кабинета и главния 
секретар;
7. координира техническата подготовка 
и съгласуването и организира процеса по 
внасяне проекти на актове за заседания на 
Министерския съвет;
8. осигурява информация за заседанията и 
актовете на Министерския съвет;
9. обобщава предложенията на министер­
ството за законодателната програма на Ми­
нистерския съвет, проследява изпълнението 
на утвърдената законодателна програма и 
прави отчети по нея;
10. осигурява публичност и прозрачност на 
административните услуги от компетенциите 
на министъра и участва в дейности по предос­
тавяне на достъп до обществена информация;
11. разработва цялостната политика в об­
ластта на информационните технологии, пла­
нира, организира и координира внедряването 
на нови информационни и комуникационни 
технологии в министерството и в структур­
ните му звена;
12. организира и отговаря за дейности­
те, свързани с планирането, отчетността, 
въвеждането, ползването, поддръжката и 
извеждането от експлоатация на информаци­
онно-комуникационните ресурси в системата 
на министерството;
13. съгласува и осъществява автоматизи­
рания обмен на данни с национални и други 
информационни системи;
14. изпълнява всички дейности, свързани 
с издаването, използването и прекратяването 
на удостоверенията за електронен подпис в 
министерството;
15. организира и осъществява техническата 
поддръжка и администрирането на офици­
алния и неофициалния раздел на интернет 
страницата на министерството; поддържа и 
актуализира неофициалния раздел на интер­
нет страницата;
16. организира създаването и поддръжката 
на технологичната инфраструктура, свързана 
с предоставянето на електронни администра­
тивни услуги от министерството;
17. осигурява изграждането на интегрирана 
информационна система чрез обединяване на 
ведомствените информационни системи на 
агенциите към министъра;
18. отговаря за цялостната дейност по 
осигуряване на оперативната съвместимост, 
мрежовата и информационната сигурност 
на използваните информационни системи; 
осигурява техническата поддръжка и управле­
нието на административната информационна 
система на министерството в съответствие 
с изискванията на Закона за електронно 
управление; 
19. организира дейностите по военновре­
менното планиране, изграждането и екс­
плоатацията на пунктовете за управление и 
оповестяването на министерството при при­
веждането му от мирно на военно положение 
и при бедствия;
20. организира и осигурява взаимодействи­
ето с Министерството на отбраната и с дру­
гите министерства и ведомства в процеса на 
отбранителното планиране по отношение на 
осигуряването на необходимите граждански 
ресурси за отбраната на страната;
21. организира дейностите по проектиране­
то, разработването, внедряването и експлоати­
рането на специализираната комуникационно-
информационна система на министерството 
за управление при бедствия, при извънредно, 
военно положение и/или положение на война;
22. организира и осъществява цялостното 
техническо обслужване на министерството с 
транспорт, както и регистрация на моторни 
превозни средства, застраховане, поддръжка 
и ремонт и годишни прегледи; 
23. организира и отговаря за правилното, 
законосъобразното и ефективното ползване, 
управление и опазване на движимите вещи;